### Sagsfremstilling

Orientering fra udvalgsformanden:

Orientering fra øvrige medlemmer:

Orientering fra forvaltningen:

Tilsagn om tilskud fra den statslige cykelpulje:
Tønder Kommune har modtaget besked om, at Tønder Kommune er tildelt midler til anlæg af en dobbeltrettet cykelsti mellem Frifelt og Skærbæk (Rømøvej).
Tilskuddet er på 8.121.803 kr. og udgør 50% af anlægsudgiften. Tønder Kommune er orienteret via mail fra [adresse]. Vejdirektoratet forventer at sende det officielle tilsagn efter sommerferien.
Tønder Kommune havde indsendt to ansøgninger til Cykelpuljen 2024. Ansøgningen om tilskud til anlæg af en cykelsti på [adresse] mellem Løgumkloster og Draved skov blev ikke tilgodeset i fordelingen af midler i 2024.

Licitationsresultat for Krydsombygning i Branderup

Anlægsprojektet for Krydsombygning i Branderup har været i udbud 12 juli.

Resultatet blev: Arkil 2.131.250,00 kr. Drengsted Entreprenørfirma 1.689.674,00 kr. Burow Entreprise 1.065.592,40 kr.

Opgaven er tildelt Burow Entreprise, der havde laveste pris.

Levering af Ugeavisen

Ugeavisen uddeles efter postnumre, som ses på det vedhæftede kort. Der er derfor enkelte byer, hvor borgerne risikerer at få en udgave der dækker nabokommunen, men det har de svært ved at lave om på. De henviser til Nyhedskiosken på App eller Browser, hvor man kan se Ugeavisen. Til spørgsmålet om, om man ikke kan hente en ugeavis i [adresse] eller andre steder er svaret nej, for de er, af miljø- og økonomihensyn, begyndt at begrænse mængden af trykte aviser betydeligt, og vil gerne have brugerne over på nettet i stedet.

Adgang fra [adresse] til [adresse]

Forvaltningen har konstaterede, at der var etableret en vejadgang fra [adresse] til [adresse] uden tilladelse. Brugen af den ikke-tilladte vejadgang er bragt til ophør, og der er nu dialog med Gert Lauritsen om muligheden for etablering af en vejadgang til [adresse].

Henvendelse fra [adresse] for Teknik- og Miljøudvalget

Frode Jakobsen og Børge Hermansen beder om møde med Teknik- og Miljøudvalget i forbindelse med prøveprogrammet for drikkevand.

Dialogmøde med sommerhusgrundejerforeningerne den 10. september

Dagsorden til dialogmøde mellem Teknik- og Miljøudvalget og sommerhusgrundejerforeningerne drøftes.

Dialogmøde mellem Klima-, Vækst- og Udviklingsudvalget, Teknik- og Miljøudvalget og lokalråd den 23. oktober

Input til temaer til dialogmødet mellem Klima-, Vækst- og Udviklingsudvalget, Teknik- og Miljøudvalget og lokalråd den 23. oktober drøftes.

Årshjul

Årshjulet er et dynamisk styringsværktøj, der giver Teknik- og Miljøudvalget et løbende overblik over udvalgets aktiviteter, der ligger ud over de faste udvalgsmøder.

### Indstilling Direktøren for Teknik/Miljø, Service og Beskæftigelse indstiller,

|  |  |
| --- | --- |
| at | orienteringen tages til efterretning. |

### Beslutning

Orienteringen taget til efterretning.